Sylabus k predmetu

**Latinský jazyk a kultúra** (1IRO/LJAK)

Vyučujúci: doc. Mgr. et Mgr. Adriána Koželová, PhD.

Študijný odbor: Prekladateľstvo a tlmočníctvo – francúzsky jazyk v kombinácii

Ročník a rozsah výučby: 1. ročník; ZS: 1/1

Forma vyučovania: prezenčná; dištančná (v prípade nepriaznivej epidemiologickej

situácie)

Hodnotenie: priebežné: práca v prostredí MS Teams, aktivita na hodine

záverečný test

Forma hodnotenia: hodnotený zápočet

Ukončenie predmetu: písomný test

Obsah disciplíny v základných témach:

Latinská abeceda. Výslovnosť latinských hlások. Prízvuk v latinčine.

Menná flexia v latinčine.

Prehľad predložiek. Prehľad najčastejších latinských prefixov a sufixov.

Latinčina ako základ odbornej terminológie.

Mytológia a náboženstvo antického Grécka a Ríma.

Antická literatúra s dôrazom na reprezentatívnych autorov a diela gréckej aj rímskej literatúry.

Každodenný život v antike.

Živé latinské slová, sentencie, gnómy.

Výber z povinnej a odporúčanej literatúry*:*

BRODŇANSKÁ, E. – KOŽELOVÁ, A.: Antická kultúra pre prekladateľov. Prešov 2017.

BENEŠ, Pavel – OHNESORG, Karel: Latina pro posluchače romanistiky. Praha 1976.

CANFORA, L.: Dějiny řecké literatury. Praha 2001.

LIBERATI, A. M. – BOURBON, F.: Starověký Řím. Praha 1996.

NOVOTNÁ, M. (ed.): Dejiny a kultúra antického Grécka a Ríma. Bratislava 2006.

REBRO, K.: Latinské právnické výrazy a výroky. Bratislava 1986 a neskoršie vyd.

ŠIMON, F.: Latinská lekárska terminológia. Martin 1990.

ŠPAŇÁR, J. – HORECKÝ, J.: Latinská gramatika. Bratislava 1993.

ŠPAŇÁR, J. – HRABOVSKÝ, J.: Latinsko-slovenský, slovensko-latinský slovník. Bratislava 1987.

ŠUBRT, J.: Římská literatura. Praha 2005.

Podmienky absolvovania predmetu:

1. Účasť na prednáškach a seminároch je povinná. V prípade absencií (zo závažných a zdravotných dôvodov) vyučujúci rozhoduje o náhradnom plnení povinností alebo o opakovaní predmetu.
2. Vyžaduje sa systematická príprava a aktívna účasť na seminároch.
3. Overovanie prípravy počas semestra bude prostredníctvom testov v aplikácii Forms. Testy budú hodnotené známkou: aby bol študent pripustený k záverečnému testu, musí z každého priebežného testu získať hodnotenie A – E. V opačnom prípade nesplní kritériá na napísanie záverečného testu v zápočtovom týždni.
4. Známky z priebežných testov počas semestra sa do výsledného hodnotenia nepočítajú (sú podmienkou na napísanie záverečného testu). Dátum každého priebežného testu bude oznámený týždeň vopred.
5. Známka FX zo záverečného testu je zároveň výslednou známkou predmetu.
6. Študenti, ktorí počas semestra dosiahnu zo všetkých priebežných testov hodnotenie A, nemusia absolvovať záverečný test. Hodnotenie A získajú automaticky ako výslednú známku predmetu.

**Prezenčná forma výučby sa kedykoľvek v priebehu semestra môže meniť a kombinovať s dištančnou formou, a to v závislosti od aktuálnej epidemiologickej situácie. Študijná skupina sa riadi rozhodnutím Prešovskej univerzity (na základe odporúčaní Úradu verejného zdravotníctva Slovenskej republiky alebo iných kompetentných orgánov).**

**V prípade prechodu na dištančnú formu výučby platia nezmenené podmienky absolvovania predmetu. Vyučovanie v elektronickej forme prebieha v tom istom čase ako je určené v rozvrhu pre príslušnú študijnú skupinu prostredníctvom aplikácie Teams, príp. mailovou komunikáciou s vyučujúcim.**

**Hodnotenie:**

Výsledné hodnotenie záverečného testu:

A: 100% - 90%; B: 89% - 80%; C: 79% - 70%; D: 69% - 60%; E: 59% - 50%.